Macedonia Septentrionalis

thumb|Macedonia Septentrionalis

**Macedonia Septentrionalis** (Macedonice '**, Albanice **') est civitas Europae in paeninsula Balcanica sita, quae plus quam vicies centena milia incolarum et superficiem  chiliometrorum quadratorum habet. Civitas mediterranea est, Graeciae, Bulgariae, Serbiae, Kosoviae, Albaniaeque</nowiki adiacens. Terra eius plerumque montuosa est et fere quinquaginta lacuum habet.

Olim pars Iugoslaviae, anno 1991 libertatem accepit et usque ad annum 2019 *(res publica) Macedonia* vel *prior res publica Iugoslavica Macedonia* appellabatur. Hoc nomen erat in controversia inter hanc civitatem et Graeciam propter regionem Graecam eiusdem nominis. Anno 2019 novum nomen *Macedonia Septentrionalis* confirmatum est.

Caput et urbs maxima est Scupi (*Skopje*), ubi habitant fere quarta pars omnium incolarum. Aliae urbes maximae sunt Bitolia, Cumanovum (*Kumanovo*), Prilapum (*Prilep*), Oaeneum (*Tetovo*). Maior pars incolarum ex Macedonibus Slavicis et quarta pars ex Albanis constat. Alii incolae sunt Turci, Romanes (Zingari), Serbi, Bosniaci, Aromanici. 70.7% sunt Christiani (fere omnes Orthodoxi) et 28.6% sunt Musulmani. Linguae publicae sunt Macedonica et Albanica.

Hic in antiquitate erat Paeonia, regnum Thracium vel Illyricum. Regio saeculo sexto ante aeram vulgarem in dicionem Persarum Achaemenidarum redacta, deinde saeculo quarto ante aer. vulg. in regnum Macedoniae incorporata est. Romani regionem saeculo secundo ante aer. vulg. vicerunt et eam partem provinicae Macedoniae fecerunt. Sub imperio Romano orientali (Byzantino), a saeculo sexto aerae vulgaris Slavi incursiones migrationesque saepe fecerunt, et saepe causa certationis inter imperium Byzantinum, Bulgaricum, Serbicum fuit. A saeculo quarto decimo ad vicesimum pars imperii Ottomanici fuit et anno 1913 in dicionem Serborum venit. In primo bello mundano fuit pars Bulgariae, deinde pars Regni Iugoslaviae. In secundo bello mundano iterum pars Bulgariae fuit, et ab 1945 ad annum 1991 pars rei publicae socialisticae foederativae Iugoslaviae.

## Historia 
### Aevum Antiquum 
In terra Macedoniae Septentrionalis aevo antiquo habitabant gentes plures: Macedones in parte meridionali, Paeones in parte orientali, Dentheleti in parte septentrionali, Paenestae in parte occidentali, atque in parte centrali etiam Pelagones, Derriopes, Lyncestes, Argestaei, Brygii, et aliae gentes minores haud cognitae.

[thumb|[Monasterium Sancti Nahum ad Lychnidum lacum]]

### Recentiora 
Mense Martio 2020 Macedonia Septentrionalis iniit Consociationem ex pacto Atlantico Septentrionali.

## Geographia politica
### Urbes 
Urbes Macedoniae Septentrionalis 34 sunt sed decem principes sunt. 
# **Scupi** caput civitatis
# Bitolia seu Monasterium (*Битола / Bitola*)
# Cumanovum (*Куманово - Kumanovo*)
# Oaeneum (*Ресен - Tetovo*)
# Draudacum (*Гостивар - Gostivar*)
# Strumnitza seu Tiberiopolis (*Струмица / Strumica*)
# Prilapum (*Прилеп / Prilep*)
# Struga (*Струга / Struga*)
# Achrida seu Ochrida (alia nomina: Dyassarites) (*Охрид / Ohrid*)
#  Veles (alia nomina: Velissus, Vylosa, Bylazora seu Vilazora) (*Велес / Veles*)

### Regiones 
250px|thumb|Regiones Macedoniae Septentrionalis
Macedonia Septentrionalis in octo regiones (Macedonice: *регион*) dividitur.

## Geographia physica
### Lacūs
* Lacus Doirani seu Lacus Doiranensis
* Lacus Ochridae seu Lychnidus lacus
* Lacus Prespae (Magna Prespa et Parva Prespa) seu Lacus Brygeis (Magnus Brygeis et Parvus Brygeis)

### Flumina maiora 
Nomina antiqua et hodierna:
* Astibus (hodie: Bregalnica)
* Axius (Macedonice: *Вардар / Vardar*)
* Drilo (*-onis*) vel Drilon (*-onis*)  (hodie: *Drim*)
* Erigonum (hodie: Crna Reka)

### Montes maiores 
* Mons Almopius (hodie: Pelister, 2600 m)
* M. Brygaeus (hodie: Karadžica, 2473 m)
* M. Lincestis (hodie: Babuna, 1748 m)
* M. Orbelus (hodie: Kajmakčalan, 2521 m)
* M. Parthinus (hodie: Jablanica, 2257 m)
* M. Penestus (hodie: Bistra, 2163 m)
* M. Scardus (hodie: Šarplanina, 2784 m)

## Notae 
thumb|Monasterium (Bitola)
* Monasterium
* Macedonia
* *Illyricum sacrum*
* Igor Janev

## Nexus externi 
* Влада на Република Северна Македонија (Administratio rei publicae Macedoniae Septentrionalis)  


Categoria:Civitates sui iuris
Categoria:Condita 1991
Categoria:Macedonia